Rūda (Vilkaviškis)

Rūda (arba Gižų Rūda) – kaimas šiaurės rytinėje Vilkaviškio rajono savivaldybės dalyje, 3 km į šiaurės vakarus nuo Gižų, kelių  ir  sankryžoje. Į vakarus nuo kaimo auga Gurbšilio miškas, piečiau telkšo Rūdos ežeras, rytuose teka kairysis Šešupės intakas Rausvė. Pamiškėje yra Pirmojo pasaulinio karo Vokietijos imperijos karių kapai.

Istorija 

XIX a. kaimas buvo Vilkaviškio apskrities Gižų valsčiuje, priklausė Gižų parapijai ir Gižų dvarui.

Gyventojai 

Pirmojo Lietuvos Respublikos visuotinio gyventojų 1923 m. rugsėjo 17 d. surašymo metu kaime buvo 135 ūkiai ir 710 gyventojų.

Žymūs žmonės 
 Kaime gimė kunigas Juozapas Galeckas (1871–1922), Kučiūnų bei Šlavantų parapijų įsteigėjas.
 Kaime gimė Tomas Dambrauskas (1899–1943), žurnalistas, redaktorius, Kretingos burmistras, savivaldybininkas.
 Rūdoje gimė vaikų poetas Kostas Kubilinskas (1923–1962). Gimtoji sodyba neišlikusi – sudegė per karą, o jos vietoje giminaičiai pastatė naują. 1983 m. pastatytas paminklinis akmuo.

Šaltiniai 

Vilkaviškio rajono savivaldybės gyvenvietės